El grup de dramatització del Cronista Chabret posa en escena “Shailon i el barret màgic” en el Mario Monreal
23 de maig 2017

![](/media/dwgpf5t1/61-img_0863_cuerpo.jpg)  
 

El pròxim dijous 25 de maig a les 19.30 hores l'alumnat del grup de dramatització del col·legi Cronista Chabret interpretarà l'obra _Shailon i el barret màgic_ en el Centre Cultural Mario Monreal. Els i les alumnes de 6é de primària posen en escena una obra en la qual es destaca la importància de la paraula enfront a altres tipus d'actituds violentes i com la força de la paraula pot detindre qualsevol tipus de conflicte.

Esta representació forma part de la campanya _Teatre a l’Escola_ que amb l'IES Clot del Moro i amb la col·laboració de l'Ajuntament de Sagunt han dut a terme durant dues setmanes en el Mario Monreal amb representacions de diverses obres de teatre fetes per i per al públic infantil dels col·legis del municipi. Esta campanya finalitza amb la posada en escena de l'obra del Cronista Chabret en una representació oberta a tot el públic i de forma gratuïta.

![](/media/34am4ncj/61-img_0906_cuerpo.jpg)  
  
 

El mestre i responsable del taller de dramatització del Cronista Chabret, José María Ramírez, destaca la importància d'este tipus d'iniciatives que naixen des dels centres educatius i que estan orientades a treballar amb l'alumnat altres disciplines. Des de fa sis anys, este col·legi du a terme este projecte de centre en el segon i tercer cicle de primària en el qual l'alumnat no solament fa dramatització, sinó que també aprén a comunicar amb llenguatge no verbal o corporal. Este projecte conjunt ho conformen altres professionals del centre, que s'encarreguen de la preparació de les diferents obres, des del disseny del vestuari, fins a la preproducció musical, entre altres aspectes.

També agraeix a l'Ajuntament de Sagunt la seua implicació en esta campanya i espera seguir col·laborant conjuntament amb l'IES Clot del Moro per a poder dur-la a terme tots els anys. 

![](/media/s4ip1p51/61-img_0809_cuerpo.jpg)  
 

*   [](http://www.facebook.com/sharer.php?u=https://aytosagunto.es/va/actualitat/el-grup-de-dramatitzacio-del-cronista-chabret-posa-en-escena-shailon-i-el-barret-magic-en-el-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-grup-de-dramatitzacio-del-cronista-chabret-posa-en-escena-shailon-i-el-barret-magic-en-el-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-de-dramatitzacio-del-cronista-chabret-posa-en-escena-shailon-i-el-barret-magic-en-el-mario-monreal/ "Linked In")
*   [](mailto:?body=https://aytosagunto.es/va/actualitat/el-grup-de-dramatitzacio-del-cronista-chabret-posa-en-escena-shailon-i-el-barret-magic-en-el-mario-monreal/)